

Előterjesztés: Zalakaros Város Önkormányzata Képviselőtestülete 2024. április 25-i ülésére
Napirend címe: Kérelem, Zalakaros, Fő u. 6/C. szám alatti helyiség bérleti szerződés- módosítás tárgyában
Készítette: Bányai Edit igazgatási, hatósági ügyintéző
Tisztelt Képviselőtestület!

Előzmény: Zalakaros Város Önkormányzata és Horváthné Szakács Tímea között 2022. május 16. napjától bérleti szerződés került megkötésre a Zalakaros, Fő u. 6/C. szám alatti ingatlanban található 26,24 m2 helyiség használatára. A bérleti szerződés 1. számú módosításával a szerződés a képviselőtestület 72/2023.(IV.27.) számú határozata alapján 2024. május 15. napjáig került meghosszabbításra.
Horváthné Szakács Tímea 2024. április 10. napján kelt kérelmében a bérleti szerződés meghosszabbítását kérte.

Határozati javaslat:

A Képviselőtestület
1. Megismerte Horváthné Szakács Tímea kérelmét a Zalakaros, Fő u. 6/C. szám alatti ingatlanban található helyiség bérleti szerződésének hosszabbítása tárgyában. A bérleti szerződést 2025. május 15. napjáig meghosszabbítja.
2. A Zalakaros Fő u. 6/C. szám alatti helyiség piaci ára a 6/2023. (II.09.) számú határozat alapján nettó 2.000 Ft/m2, az önkormányzat tulajdonában lévő nem lakás céljára szolgáló helyiségek bérletéről szóló 15/2005.(VI.10.) számú rendelet 10. § (5) bekezdésben biztosított kedvezmény alkalmazása mellett.
3. Felkéri a Zalakarosi Közös Önkormányzati Hivatalt a bérleti szerződés módosítás elkészítésére, egyúttal felhatalmazza a polgármestert annak aláírására.
4. A döntésről a kérelmezőt értesíteni kell.

Határidő:             azonnal 
Felelős:               Novák Ferenc polgármester 
Operatív felelős: Bányai Edit igazgatási, hatósági ügyintéző

Zalakaros 2024. április 10.		 	         
                       Novák Ferenc
                        polgármester     


  
